khistorydata/jeongjo-sjw-relations huggingface dataset:
정조 1년
又以兵曹言啓曰。依下敎。元軍代立與否。一一査出。則前當番以上元軍。旣已下鄕。本所亦無可據文跡。故。無由査出。而至於今當番元軍代把。則砥平軍金甲文。衛將所書員池啓孫。以金貴得爲名漢。代立。同邑軍洪貴尙。食主人金尙辰。私自代立。同邑軍崔大成。與白立春。私自代立。安城軍金奉世。與李采同。私自代立。利川軍一名段。衛將所書員金成泰。與本邑色吏符同。以京居柳成福塡名。修成冊報監營以立。陽智軍高齊一。與盧云世。私自代立。同邑軍鄭天柱。與金太寬。私自代立。淸安軍池汗福。與鄭金。私自代立。醴泉軍金貴才。與金處己。私自代立。而衛將所書員池大源。居間指示矣。上番騎兵。例自本曹。與都摠府。眼同點考後。出付衛將所。則自衛將所。分派各處。而該所書員之擅自代定。元軍之私相換立之數。至於九名之多。事之可駭。莫比爲甚。當該分軍部將。從重科罪。當該書員。移法司重繩。何如。啓。答曰。豈止九名。今番特爲參酌。兵判從重決棍。照律則安徐。可也。
정조 1년
又以兵曹言啓曰。今此冬至兼謝恩使一行赴燕時。所把驛馬。必須前期分定然後。可無窘急之患。應把驛馬四十四匹。依前例。忠淸道八匹。全羅道九匹。慶尙道二十匹。來十月初二日。京中逢點。江原道四匹。咸鏡道三匹。同月初七日。直送安州逢點事。各道監司處。行移。何如。傳曰。允。
정조 1년
李敬養。以吏批言啓曰。正二品以上監司。京職兼差事。載在法典矣。新除授京畿監司權噵資級。乃是資憲。依例兼監司下批後。送西之意。敢啓。答曰。知道。
정조 1년
又以兵批言啓曰。正二品監司。京職兼差事。載在法典矣。新除授京畿監司權噵資級。係是資憲。依例知中樞下批。而時無見窠。依例作闕下批之意。敢啓。答曰。知道。
정조 1년
李亨逵。以刑曹言啓曰。義烈宮庫直盧有聖。踰越本宮墻垣良人李鍾植。和應助越。同宮房子內人鳳惠聘伊。見他內人之被捉。生怯逃躱。情節俱已遲晩矣。律文內。擅入宮門者。杖六十。徒一年。名例云。共犯罪。爲從者減一等。法典內。橫叛上典者。絶島定配。罪人盧有聖杖六十。徒一年。李鍾植以從減一等。杖一百。鳳惠聘伊。絶島定配之意。敢啓。答曰。編配之多。可悶。盧有聖李鍾植。杖則勿贖。配則收贖。鳳惠聘伊亦爲刑推一次。放送。
정조 1년
鄭民始。以兵曹言啓曰。依下敎。挾輦軍把摠閔光晉。哨官柳師倫。各決棍十度之意。敢啓。答曰。知道。
정조 1년
又以兵曹言啓曰。依下敎。排說房照羅赤金茂相。決棍五度之意。敢啓。答曰。知道。
정조 1년
李亨逵。以義禁府言啓曰。今此親鞫時。本府都事。不可不備員。出使都事李始喆。令該曹。口傳相換。何如。傳曰。允。
정조 1년
吏曹口傳政事。禁府都事李始喆。訓鍊主簿洪繼善。相換。
정조 1년
有政。吏批。判書李徽之進。參判李在簡未肅拜。參議未差。同副承旨李敬養進。以金鍾秀爲藝文提學。李重祜爲判敦寧。鄭光漢爲漢城判尹。金尙集爲慶州府尹。洪益喆爲淳昌郡守。金鍾秀爲軍器提調。李壽勛爲寧越府使。金鍾秀爲繕工提調。黃景源爲司饔提調。洪文浩爲永禧殿令。徐魯修爲司宰僉正。
정조 1년
兵批。判書金鍾秀庭請進。參判金魯鎭慶熙宮守宮。參議金尙集庭請進。參知李秉模庭請進。同副承旨李敬養進。知事作闕單安復駿。知事單權噵。副司直李重祜趙時俊。
정조 1년
李亨逵。以義禁府言啓曰。罪人李弘逵。參酌定配事。命下矣。李弘逵慶尙道草溪郡定配。而以傳敎內辭意。具罪目。依例發遣府書吏。押送配所。何如。傳曰。允。
정조 1년
又以刑曹言啓曰。因臺啓罪人履海應坐諸人。一竝絶島散配事。命下矣。依傳敎。罪人履海應坐人等。年歲姓名存沒居住。移文漢城府。考出帳籍。亦令該部。一一査出。使之修成冊牒報。而自該部。爲先査出以來。母次禧。今年六十八。依律文免坐。妻貞順。全羅道珍島郡金甲島定配。卽爲押送。弟信海。方囚鞫獄。待結末擧行。何如。傳曰。履海妻貞順。以大靜定配所。母次禧。旌義縣定配。昨年旣有定式。雖不倍道刻日鑽程。切勿遲滯事。嚴飭。
정조 1년
鄭民始。以訓鍊都監言啓曰。親鞫旣已姑罷。內環衛軍。闕門外把守軍。亦爲撤罷後。還入直之意。敢啓。答曰。知道。
정조 1년
傳于李亨逵曰。坐直承旨竝入侍。
정조 1년
執義任觀周。持平鄭淵淳等箚曰。伏以亂逆。何代無之。而豈有如今番凶逆之窮凶極惡。亘萬古所無者耶。凡有秉彝之天者。孰不欲食其肉寢其皮。而至於禶。旣出於凶逆推戴之招。豈可晷刻容息於覆載之間。亟從大臣三司之請。以安宗社。以洩神人之憤焉。啓能之凶逆情節。綻露無餘。樂任之綢繆逆謀。尤極凶慘。臣等謂竝令王府。設鞫嚴問。亟正王法。斷不可已也。臣等以疏批未下。當此連日親訊之日。未卽入參。誠極惶悶。沐浴義重。不顧常例。玆敢短箚仰籲。伏乞聖明。亟賜允從。千萬幸甚。答曰。省箚具悉。爾等勿憾予懷。從速察職。
정조 1년
持平鄭淵淳疏曰。伏以臣。猥叨見職。居然月有餘矣。株守未固。沐浴義重。鎭日詣臺。徒謄古紙。殆同仗馬之畏斥。莫知臺烏之貽譏。古人所謂辱臺之罰。臣實爲首。雖其迷不自知都沒廉恥。其於市童之指笑。吏隷之竊譏。何哉。方今新政初勵。蕘言畢陳。凡在一命之列者。亦皆奮思一效。而名以耳目。一味懦孱。將焉用此諫官爲哉。聖明綜核之政。亦不宜虛縻假銜。以增臺閣之羞。伏想殿下。已有以俯燭。而不待臣辭之畢。行將斥退。至若情私之懇迫。病狀之添劇。有不堪供仕之狀。姑未敢煩瀆於紸纊之下。而今以賓對。召牌儼臨。無路承膺。猥陳矩章。伏乞聖明。亟命刊改。以警言路焉。臣方自劾。恭俟重勘。更何贅及。而事關懲惡。敢此尾附。定配罪人李鎭常。素稱自中之死士。號爲賊邊之血黨。凶謀祕計。無不參涉。擧世喧傳。臺章已悉。而向來養賊竄配之日。苟有一分人心者。雖平日阿好。宜卽痛絶。而鎭常。獨何心腸。敢以滿紙蠅頭之札。迭相往復於棘中。其腸肚相連。死生與同之狀。卽此可知。今以科事。雖方有拿鞫之啓。而顧此負犯。尤宜有究覈之擧。亟允臺請。鉤問情節。斷不可已也。前承旨洪錀。傾邪側媚。爲世指點。居在北洞。狎昵養賊。晝宵聚會。弊盡一席。至於目不識丁。而濫汚瀛選。人皆唾鄙。而猥長薇垣者。莫非養賊吹噓之力。雖以昨冬養傔捕廳之招觀之。此輩之日夜綢繆之狀。有不可掩。方當鋤治黨與。大明勸懲之日。渠何敢晏然自在於宸闕至近之地乎。臣謂亟施遠竄之典。可也。引儀姜必敎。素無行檢。專趨勢利。諂附啓能。爲人指目。久矣。此等蟣蝨之類。不可玷汚於衣冠之列。亦宜刊削。以淸仕路焉。近來紀綱解弛。上下陵夷。人不知畏國法。民不知畏官長識者之歎。厥惟久矣。竊聞南來之言。則前自如察訪朴東俊。因一私事。酷施濫刑。至殺平民。固已法外。而及其遞歸。死者之親屬。結黨遮路。奪裝毆打。方在危境云。事未前有。聞甚驚駭。其在重人命勵頑民之道。決不可尋常處之。臣謂亟令本道。嚴加詳覈。郵官殺無辜之罪。村民毆官長之習。竝宜照律嚴處。可也。答曰。省疏具悉。李鎭常事。今爲孤雛。何足拿鞫。洪錀事。亦何必遠竄。削職。可也。姜必敎事。旣曰諂附啓能。依施。自如前察訪朴東俊事。綱紀所在。聞甚駭然。令本道嚴加査聞。該察訪亦難免殺無辜之罪。令攸司勘處。爾其勿辭。察職。
정조 1년
敎京畿監司權噵書。王若曰。畿輔之任最殊。誰膺屛翰之責。京尹之班特輟。可見倚毗之深。豈止僉諧。實注予意。惟卿儀度儁偉。器識淵宏。立朝勵忠勤之心。不失故家型範。持身勉恬靜之操。深恥末路浮囂。置經幄而參銓衡。有啓沃公平之譽。莅萊府而按湖臬。著氷蘗澄淸之風。曾飮燕館之氷。可行蠻貊。荐佩楚澤之玦。不變險夷。內外歷颺。先朝之寵眷旣盛。老成圖仕。初服之倚仗故殊。眷彼千里之畿。實是四方之本。同郟鄏於周室。節制兩都。若馮翊於漢家。管割三輔。供陵園灑掃之禮。月遊夜冠。攬山川表裏之形。天作襟帶。近緣國役之稠疊。益嘆民力之凋殘。惟賦徭徵發之繁。固有倍於他道。顧懷保鎭撫之術。實爲急於今辰。苟非望實之素優。孰任保釐之重。歷選廊廟之群彦。宜仗忠藎之姿。玆授卿以京畿觀察使兼兵馬水軍節度使開城府留守江華府留守都巡察使。卿其體九重勵精之初。慰一方待蘇之久。惟威重可以彈壓姦猾。宜盡嚴毅之規。惟仁惠可以保恤疲羸。須勉寬大之政。況亂逆熾發於巨族。豈無人心之騷然。而畿甸密邇於神京。尤急戎政之詰爾。承流宣化。旣託卿方面之才。黜幽陟明。無孤予在心之簡。於戲。從九卿而復出。庶寬丙枕之憂。按一道而觀風。佇聞福星之頌。故玆敎示。想宜知悉。禮曹參議知製敎申應顯製進
정조 1년
吏曹參判李在簡疏曰。伏以。嗚呼皇天陰騭。罪人斯得。妖腰亂領。次第伏誅。第是凶徒之所推戴者。尙今容息於覆載之間。臣民憤痛。曷有其已。今日群下之所仰請者。卽是臣子沐浴之大義也。宗社安危間不容髮。伏乞聖上。廓揮乾斷。亟伸王章。以洩神人之憤焉。上自卿士。下至匹庶。莫不奔走沫血。同聲致討。而臣獨見銜在身。轉動無路。不得隨諸臣後。以效懲討之誠。有臣如此。良欲無生。仍伏念臣。百無肖似。濫蒙洪造。揚歷踰分。居常愧懼。迺於日昨侍衛之列。忽伏承亞銓特授之命。臣於是。驚惶踧踖。罔知所措。冒違嚴召。倉皇逬出。中心懍惕。歷屢日而靡定。噫。銓選之職。是何等重任。而今乃拔之於人望之外。紆之以中批之恩。螻蟻賤臣。何以得此於聖明也。然而較挈人器。覼縷丐免。迹涉例讓。臣不敢爲。亦有所不暇也。蓋臣區區私義。實有萬萬不敢安者。臣之受命之初。臣父寔在銓任。雖曰翣時之頃。竝據長亞之席。不但私心之驚懍。實貽瞻聆之駭惑。今若以臣父之已蒙恩遞。晏然自處以見職。則天下寧有是哉。伏惟我聖上。天地於臣。日月於臣。想不待臣言之畢。而有以處之矣。去就旣無可論。虛靡徒增悶隘。玆敢不避瀆擾之誅。冒陳肝膈之懇。伏乞聖慈。俯賜諒察。亟命鐫遞臣新授銓職。以重官方。以安私分。千萬幸甚。答曰。省疏具悉。所請不忍聞。疏辭處義固然。本職許遞。
정조 1년
執義任觀周疏曰。伏以臣。病伏淹淹之中。親鞫有命。天牌儼臨。義重沐浴。倉皇詣闕。强疾參鞫。痰結咳嗽之症。一倍添劇。飮啖專廢。轉側須人。以此病狀。萬無供職之勢。隨牌闕外。拜章經歸。伏乞聖慈。俯察臣病之難强。亟遞臣職。以尋生路焉。今番凶逆之出。實緣臺啓中諸賊未卽鋤治之致也。速賜允從。使亂臣賊子懲畏。而今此相範母子之窮凶極惡情節。誠亘萬古所無之大逆也。原犯與干連諸賊。次第就捕。亟行天誅。小洩神人之憤。而深憂餘悸。曷有其極。逆種之鋪列城闕咫尺之地。其怨懟國家者。未知其幾何。臣謂明義錄諸賊。及三司合啓。兩司合啓。府院傳啓中。諸賊之子姪則散配諸島。其妻孥則逐送遠鄕。以杜禍源。斷不可已也。以今番諸賊之招觀之。掖屬院隷。締結內外。交通和應之狀。尤萬萬凶悖。若不抄擇。有根着謹實者定額。則其所危悸。容有極哉。臣謂內人別監政院使令。一竝除汰。其無根着妖惡無類之輩。以淸宮禁焉。答曰。省疏具悉。所陳當留意。末端事。內人別監。自內當十分愼擇。院隷。亦令政院。以有根着純實人差定。爾其勿辭。察職。
정조 1년
前副司直李柱國。副護軍閔百福李榮李彦忠尹守仁。及第柳鎭夏趙鎭禎等疏曰。伏以自有君臣之分。而肆犯亂逆之誅者。從古何限。而今番諸賊之至凶極惡。窮天地。亘萬古者。臣等未嘗見於歷代之史。而目覩今日。心骨俱顫。毛髮竝豎。直欲食肉而寢皮。噫嘻。痛矣。尙忍言哉。內而結宮掖之援。外而植徒黨之盛。陰售射天之計。欲作行凶之擧。雖幸其端緖稍露。誅討方行。而惟此凶徒逆輩之敢懷推戴之心者。乃一逆禶。噫嘻痛矣。尙忍言哉。臣等。武夫耳。雖不能遍讀古人之書。其所見於經史者。身爲王室之至親。名在推戴之凶謀。而得保首領者。三代以後。臣等未之見也。未之聞也。周家之管蔡。我朝之楨柟。前後一轍。毫無可疑。而大臣三司百官之庭籲不已者。實爲今日臣民不共生之義。殿下獨何可以一時私恩。乃欲曲貸之耶。禶之一日不誅。有一日之深憂。二日不誅。有二日之深憂。臣等誓不與此賊。俱在一天之下。相率封章。疾聲仰籲。伏乞快揮乾斷。俯從臣民之請。亟行逆禶誅戮之典。以安宗社。以洩輿憤。千萬幸甚。答曰。卿等勿慼予懷。
정조 1년
訓鍊中軍李敬懋。別將李聖師南益祥。千摠白東俊李邦鵬。局別將沈潭林鵬翰。把摠李格成玉李延弼。前府使閔光普吳載重朴載文。哨官李運昌。前虞候李宗魯。前郡守趙毅鎭李鉉相。前判官吳道熿任道東方處義。前正郞李厚坤。前縣監韓聖儉梁廷楫金就大金得衍。前都事趙常翼柳載熙。前僉使金若訥韓應齡。前萬戶禹敍疇金成彬孫命奕。前主簿趙台鎭宋漢鼎鄭宅柱。前察訪文必燁。前司果曺彦祺車光輪。前宣傳官柳師倫。前武兼李復采。出身兪漢忠柳載福閔光德李明祿金成彩金河翼。前萬戶徐東修李憲述金成虎。前守門將李廷海。前察訪車有濟。出身慶旼張載學洪愼五崔載海。別軍官朱熻張胤黃仁爀李行儉沈公俊任履白韓命祺。知彀官高時元梁得河金命淑。前萬戶禹興疇。前別將金興商郭惇行。前司果金聲九。旗牌官孫敬祖。前別將金允執。前司果張泳池友城林麓朴再榮。出身朴震彧金商鎭。閑良李應燁金鎭國池得龜李元熙羅應斗崔仁得。出身王道成。別武士金兌福李益華安鎭國崔泰衡梁文彩鄭東仁。前萬戶金龍徵金涑。前別將李興瑞。前司果南次彬金萬衡。出身林益彰崔昌行金鼎國金贊興鄭昌輝李亨秀李光春金光兌金默世姜興周金潤興金守日朴再璧李繼薰金廷瑞柳台基閑良安弘績文彦周金善兌金光彦尹景任朴文彩鄭彭老金樂一高瑞奎金衡鎭金兌起金鼎郁等疏曰。伏以臣等。俱以弓馬賤品。凡係朝廷大小事爲。何嘗有與聞參涉之事。而至於變出肘腋。禍迫宗社。則臣等。亦有同得之天。曷敢以靺鞈之賤。自後於人。不思所以沫血請討也哉。噫。今此諸賊。實萬古所無之窮凶大逆。而推戴二字。不覺骨驚而胆掉。賊吉之招。禶名旣出。綢繆之跡。亦甚狼藉。而三司之啓。百僚之請。三日相持。尙未聞有允許之批。殿下豈可以私恩。遽屈萬世之公法乎。擧國遑遑。事變莫測。憂憤所激。不避僭越。相率齊籲。仰于崇聽。伏乞天地父母。廓揮乾斷。亟從三司之請。俾洩神人之憤。宗社幸甚。臣民幸甚。答曰。爾等勿慼予懷。
정조 1년
禁軍別將金相玉。禁軍將李長燮辛錫箕鄭宇朋白師誾高信謙金東範。堂上軍官李洸等。敎鍊官金鼎起等。禁軍劉興亮等疏曰。伏以臣等。俱以弓馬賤品。凡係朝廷大小事爲。何嘗有一毫參涉之事。而變出肘腋。禍迫宗社。則臣等亦有同得之天。曷敢以靺鞈之賤。自後於人。不思所以沫血請討也哉。噫。今番諸賊。實千古所無之窮凶大逆。而推戴二字。不覺胆掉而髮豎。賊吉之招。禶名旣出。綢繆之跡。亦甚狼藉。而三司庭籲。三日相持。尙未聞有允許之批。殿下豈以一時之私恩。竟屈萬世之公法乎。擧國遑遑。事變莫測。憂憤所激。不避僭越。相率齊籲。仰于崇聽。伏乞天地父毋。亟從庭臣之請。俾洩神人之憤。宗社幸甚。臣民幸甚。答曰。爾等勿慼予懷。
정조 1년
禁衛中軍李明運。別將李應爀。千摠李文赫權伋田文顯權拭。騎士將沈輔賢南履五。把摠李柏然李光沂趙重選元綮鎭。哨官鄭安世李彦豐李春燮尹心澤宋良佑李萬績金祥文高道成李鉐李如圭權擬孫克福金亨兌金景行李再復李★天邊義邦李義興張福源金爀李成龍姜壽仁金履彬成位方吳道容李成濂金一欽。別軍官秦渭發蔡以喆李英秀李潮李濟中。敎鍊官徐尙郁吉世柱金鼎澤金龜瑞朴挺世張鎭嵩洪裕祥南述老林亨德金宗澤朴泰根趙明濬崔致崙李俊熙徐贊修張光郁。旗牌官林德樹林亨遂。別武士黃道旭姜壽齊朴大喆金周瑞仇廷良金櫟李敞謙田命仁李敞郁李在衡姜翰範金履福李大蕃吳泰芳金麗水金德箕李景卨高時淵朴根衡朴禮元河應圖金景潤金重善等疏曰。伏以亂逆。何代無之。而豈有如今番凶逆之亘萬古所無者耶。凡有秉彝之心者。孰不欲食其肉。寢其皮哉。內以交通宮掖。外而廣植徒黨。情跡之綢繆。排布之陰慘。實是挽古所未有者。而其所推以爲主者。逆禶是也。身居親偪之地。名出推戴之目。如是而曷嘗有終保首領者乎。凶徒之狼藉。賊招之爛漫。莫非此賊之本。則此實罪關宗社。禍迫呼吸。豈有一刻容貸於覆載之間。而三司之啓。百僚之請。終靳兪音。上下相持。神人之憤益切。宗國之憂罔涯。何殿下徒懷私恩之不忍。罔念王法之至嚴乎。國勢凜綴。人心洶懼。安危之機。間不容髮。玆敢相率沫血齊籲。伏乞聖明。廓揮乾斷。快伸王章。宗社幸甚。臣民幸甚。答曰。爾等勿慼予懷。
정조 1년
御營兼中軍尹僖東。千摠田光說李鼎炳申撤李壽弘。騎士將趙慶進金聲九李彦邦把摠李延喆鄭宅興李鎭邦黃泰彦金致五哨官朴思恭李夏芳李晩馨秦應福金樂昭咸德一朴聖復鄭喆臣李必壽崔漸亨方處行宋泰一吳道炡李宗挺吳載恒丁好南吳健李元默朴守澤具壽集朴再弘文載玄鄭秀英印時彦金冕禹曺漢吉李琦鉉鄭龍河韓義協金陽憲韓師貞沈聖澤李希顔吳顯忠李健培崔壽聃崔翼蔡顯九田佐顯。敎鍊官河應澄趙重璧金應麗李宗植玉器儁金顯慶梅潤文李廷復片得就李德一金命鑑金秀光黃處中黃德文崔台嶸申潚。旗牌官史廷煥黃致淵。別軍官鄭允中陸鴻鎭張仁紹皮弘斗張志樸李英泰金達謙洪愼權白念祖。本廳軍官金就漢姜文普李厚彬安億齡崔壽岳葛蔓亨孫時茂李世豐金光瑞崔鳳章宋昌稷朴文儉田世豐朴東郁李燁。駕前別抄崔泰崙李光赫金始鍊張鳳翕李載弘高龍得咸允熙金思欽李宗倫高尙俊金兌潤金履基韓德弼李新興崔喜得權應鎰金錫福李章漢尹東哲崔聖崙李仁煥張國維金光泓林潤起金鼎益金繼曾李邦顯李翼煥李錫觀宋道天李時元張斗彩李仁哲南允卨高敬吉安世臣千圭錫趙命尹徐德順曺潤章高麒得洪信明韓致瑞李雲漢徐弘延金得源李雲澤李得信朴載禎馬起龍姜碩儁。出身軍官金德重徐尙弼金俊成吳漢成扈弼禹申千才金興周金成云宋三千崔壽崑李震成金漢相金益世趙廷普朴枝茂金順興李春郁申兌煥。別武士權順慶李弘倍鄭時佐黃命聃王枝善金重鼎金兌烱金應箕元錫龜崔壽亨朴昌夏金珍澤尹勉一具成範李成德王漢平趙興麟曺允祥元道亨成湜金景大金致鼎金遂榮崔昌瑞白華順南宮深安德恒金得信。騎士正領朴宗顯黃潤河李春蕃辛就華黃允應金萬益任成儐金震郁張興彬崔德章金泰慶李世煥尹弼成朴始燁趙景新金春代李虎甲憑慶文。鍼醫鄭球。藥房趙榮禧等疏曰。伏以亂逆。何代無之。而豈有如今番凶賊之亘萬古所無者耶。此實一國臣民不共戴天之讎也。噫。逆禶之罪。可勝誅哉。身爲近宗親偪之地。名出賊招推戴之目。如是而曷嘗有終保首領者乎。凶圖之狼藉。陰計之排布。莫非此賊爲之本。則禍迫呼吸。罪關宗社。此豈一刻容貸於覆載之間。而三司之啓。百僚之請。終靳兪音。上下相持。神人之憤益切。宗國之憂罔涯。殿下豈以一時之私恩。竟屈萬世之公法乎。擧國遑遑。事變莫測。憂憤所激。不避僭越。玆敢相率。沫血齊籲。伏乞聖明。廓揮乾斷。快伸王章。宗社幸甚。臣民幸甚。答曰。爾等勿慼予意。
정조 1년
摠戎兼中軍申大儁。把摠李潤培鄭時采。哨官洪彦彧朴尙禧崔東杞。軍官金斗煥張志遜黃道榮李箕煥。敎鍊官徐宗愿韓師謙李英載金益麗李宇鼎韓愼裕張洽兪萬禧等疏曰。伏以臣等。俱爲靺韋之士。左扈衛之列。沐浴之義。豈容少緩。今此亘萬古諸賊。卽擧國臣民之所同憤。而禶之名。旣出於推戴。則此何等心驚而膽慓也。決不可一刻容息於覆載之間矣。若使一日生在。則有國家一日之憂。二日生在。則有國家二日之危。庭籲屢懇。尙不允從。臣等伏不勝抑鬱焦迫之至。玆敢相率呼籲。伏乞聖明。斷私恩而伸公法。亟從庭臣之請。以洩輿情之憤。答曰。爾等勿慼予懷。
정조 1년
守禦左別將白東毅。右別將趙㠍。千摠沈釋之。把摠尹敬喆申思益具世元。哨官南益初禹德運池鵬翰嚴潤泰朴道明金忠國。軍官柳德模洪克榮。敎鍊官崔舜元禹德遠司空垕玄喜烈李顯一李慶采等疏曰。伏以臣等。俱爲靺韋之士。見參扈衛之列。而沐浴之義。寧容少忽。今此亘萬古所無之諸賊。卽擧國臣民之所同憤。而禶之名。旣出於推戴。則此何等心驚而膽慓也。決不可一刻容息於覆載之間矣。若使一日生在。則有國家一日之憂。二日生在。則有國家二日之危。庭籲屢懇。尙不允從。臣等伏不勝抑鬱焦迫之至。玆敢相率呼籲。伏乞聖明。斷私恩而伸公法。亟從庭臣之請。以洩輿情之憤。千萬幸甚。答曰。爾等勿慼予意。
정조 1년
醫官慶絢吳道炯徐命緯金福齡康命徽蔡膺祜李世珪李春敷鄭允明金光國崔宅中金宗壽李翊臣鄭興祥李文載方孝民金世彦元命述李敏德崔宗衡李世玉金致儉慶成運朴明逵韓命禧鄭潙申應游方泰智崔重廷邊致翰金相祜玄啓祚方泰衍李命鎰金成五李惟鑑朴昌根李德海朴春源玄箕瑞崔光復崔遂燁皮弘均白成一李長周李行訥玄必泰張祜等疏曰。伏以罪人禶。名入推戴。罪關宗社。諸賊之綢繆凶謀。綻露無餘。此豈一刻容貸於覆載之間哉。百官庭請。儒生陳疏。而殿下歷日靳允。豈以禶之罪犯。容有一分可恕之端而然乎。殿下雖篤於仁愛之情。不忍加誅。其於萬世公法。何哉。公法雖可屈。而其於四百年宗社。何哉。臣等雖在微賤之品。惟是一段秉彝之心。人所固有。玆敢不避猥越。瀝血齊籲。此正人得以誅之者也。伏乞亟允群請。快正王章。以洩神人之憤焉。答曰。爾等勿慼予懷。
정조 1년
嫡長忠義柳昌運李邦欽李應曄康瑗李儒珍韓琬李熻孫致百張星燁李光奎。銀印差備裵敬郁。諭書差備李賢卿。香室月令朴宗耇韓德彬張胤祿等疏曰。伏以臣等。以帶礪之孱孫。雖無犬馬之效忠。涵於聖明承化之下。不幸値今者亘萬古所無之諸賊。卽擧國臣民之食肉寢皮也。禶名出於推載之說。則決不可晷刻留置於覆載之間。庭臣請討。已至屢日。尙不允從。臣等伏不勝凜惕抑鬱之忱。玆敢相率呼籲於天地父母之下。伏乞聖明。亟許庭臣之請。以洩臣民之憤焉。答曰。爾等勿慼予懷。
정조 1년
館學儒生進士金履翼朴天健申昔李翼晉李箕采。生員徐貞輔。進士姜彙斌金正淳。生員尹義東。進士李羲雲金履錫。生員李秉淳朴宗福。進士李延偉。生員曺翬振。進士李廷書。生員鄭度一李始源金明鎭金啓濂。進士李敎明。生員洪景斗李道永洪大協魚用羽。進士趙學敏吳載能趙鎭明。生員任豐周。進士張至喆。生員韓德晉。進士洪昇。生員尹鳳逸李庚白。進士朱宅憂金禧燮。生員李台漢姜熙燮。進士李秉濬。生員洪儃。進士李秉喆。生員李秀發鄭義健李鼎基李德龜。進士蔡一揆。生員李光烈朱允离。進士李英源李俊民。生員高克明。進士申履相。生員朴猷煥。進士許霔南建箕鄭東愼金載翼。生員李遇濟。進士張至冕。生員梁德柱。進士沈能運兪漢維。生員李寅炯李師中。進士尹翔東朴命燮鄭殷祥。生員安樸許濬。進士金履寅。生員李薰李海瑞金奎采安光宇。進士洪大應。生員鄭昌老。進士韓允鎭。生員姜彙明。進士李寅翊。生員金熙朝。進士鄭經煥。生員李燦柳光鎭吳聖極李湸。進士李柱溟。生員李顯性。進士閔師宣兪漢紀。生員徐瀅修宋獻圭朴奎淳。進士沈公著兪漢絅。生員金履恭李雨肅。進士李星源徐弘輔金復仁。生員柳譚。進士尹愭。生員宋文奎金鎰。進士姜顯永李祉亨。生員黃德正呂駿永。進士睦黃中。生員許䆃。進士李栱。生員任希默。進士吳聖植趙遠慶。生員朴能源。進士權伋。生員柳焯。進士李東實任希靖。幼學李羲駿具命稷李誠傳洪樂衡柳諄李羲淵金龍淳李耳鼎宋宅明蔡弘直李亨羽宋匡彦宋翼孫尹性忠金泳一李宗漢洪明煥宋觀休李彦九李永休許尹廷鉉尹擎柱白潤精柳晉亨沈亨鎭南麟耇南公轍徐澈修李箕來白天恕洪道潤金重瑞李宗濂朴鳳赫李龍柱康就甸康就績金德老文天瑞李齊柏卓宗說吳命齡黃麗坤金良喆張漢豐白光濂李錫麟金廷龍徐有本等疏曰。伏以臣等。昨陳沐浴之義。獲承溫摯之批。臣等聚首感激。竊以爲。亂逆之窩窟。庶幾勦除。不意玆者。逆禶事出矣。噫嘻痛矣。從古亂逆。孰非可誅。而豈有以王室至親。名出推戴。而能保其首領者哉。前後鞫獄。逆節奸萌。次第打破。而禍機之急迫。宗社之危綴。至於逆禶而極矣。噫。亂逆之經營排布。旣非一朝一夕之故。而始出於逆吉之招。眞贜畢露。凶肚綻盡。此誠天佑我宗祊。使逆謀未售。罪人斯得。而億萬年無疆之休。實基於今日矣。庭啓堂箚。交口力爭。而兪音尙靳。天討莫行。臣等固知我殿下曲保之念。雖出於不忍之仁。而若使此賊。一日容貸於覆載之間。則宗社有一日之憂。二日假息於覆載之間。則宗社有二日之危。此豈可以殿下之私恩有所屈伸於其間者哉。然則逆禶。卽宗社之罪人。而擧國之得以共誅。不欲戴一天者也。今殿下廓揮乾斷。快正王法。上告於祖宗。下布於臣民。則祖宗之靈。可可慰矣。臣民之憤。可以洩矣。伏願殿下。惕然改圖。出付逆禶於有司。依律處斷焉。臣等於昨日之疏。有所未盡。敢此畢伸之。今此範吉輩凶謀逆情。莫非根柢於逆能。窩窟於逆能。致有此萬古所無之逆變。臣等竊以爲。亟誅逆禶之罪。以絶群凶覬覦之心。顯戮逆能之惡。以拔諸賊窩窟之本。使宗社危而復安。輿情得以夬洩焉。答曰。省疏具悉。爾等勿慼于懷。退修學業。
정조 1년
左右捕盜從事官洪尙德洪繼哲邊德淳金弘運趙升鉉申大坤。左右捕盜部將金壽亨李寅昌金宇彬梁德重金潤九尹得煥李思默韓錫箕申弼老洪尙春朴昌根安命集趙文緯玄喜慶李箕年李命秀安景仁崔致彬崔致顯徐仁瑞朴弘德朴東秀文大興朴道欽朴道弘李光楫金敏重崔慶興任弼殷嚴植崔廷喆金就大延愼欽金景哲洪處謹楊信維金尙文韓世輝朴再禎張斗幹李壽海崔昌奎文廷福趙德壽朴垕春李元鎭高守謙李匡國卞匡玉趙得元趙振國劉德基金大一李弘逵李義煥李枝盛張鳳錫李長郁李震輝李震樞等疏曰。伏以臣等。俱以至微至賤之身。雖不敢干豫於國事。而臣等每當國獄罪人就捕。不啻何限。而今玆諸賊之陰慘凶計。亘萬古所無之變。推戴禶名。出於凶逆之招。則決不可晷刻容息於覆載之間。而庭臣請討。已至屢日。尙靳允許。神人之共憤。當復如何哉。臣等不避猥越。玆敢相率呼籲於天地父母。伏乞聖明。亟許廷臣之請。一以爲宗社之計。一以洩臣民之憤焉。答曰。爾等勿慼予懷。
정조 1년
籌學前敎授崔得大崔復大李昌門。別提李文鼎李宗恒李寅白韓壽岳李鳳胤崔漢杓尹相殷崔漢翼韓壽一李宗衡李宗燮韓範祖李景膺李思一李命說李命洽。訓導李啓白李景老崔漢奎康命聃李元熽李思敏。籌士崔義民李景泌。會士尹昌殷。計士李維憲朴時瑞尹弼殷李宗憲崔孝一李宗最崔興運洪彦徽李允憲李命俊李元燮李元燁洪履謹李命喆李鼎祺李昌運崔信民洪厚益李重顯金光一李景郁崔亨魯金宗履等疏曰。伏以臣等。雖至微至賤。廁在衣冠之列。粗識群臣之分義。敢將擧國共憤之忱。冒萬死相率。仰籲於天地父母之下焉。罪人禶。名出推戴。罪關宗社。則不可一刻容貸於覆載之間。伏乞聖明。亟允朝廷之請。以副一國公共之義。千萬幸甚。答曰。爾等勿慼予懷。
정조 1년
惠民署主簿卞泰恒全爾倫韓命福李翼臣玄載厚李震郁金昌麟郭再泰崔道涵鄭允復崔漢佑朴致行金重國邊翰壽方泰綏。訓導朴泰益。主簿李時夏李錫衡全尙禹周命新鄭興祐。直長張志中。主簿吳謹周朴昌衍崔必溫慶碩運鄭惟默方泰厚方孝直鄭純禧。參奉金世憲。主簿鄭瑋田宗澤高應星洪建和朴象鈺金濟儉方泰元方孝修李鼎謙李就夏。直長李觀夏趙鳴玉。參奉金性信。直長李尙培金光運。奉事吳載宇全在濂高景殷金濟默李挺崙。參奉朴景秀玄載德玄載重姜碩臣崔啓賢鄭國仁邊鈒吳載宜鄭寅賓高衡遠鄭復朴瑜安載述等疏曰。伏以臣等。雖是微未賤蹤。一段秉彝之心。人所同得。而今於凶逆之變。有不勝骨顫而心掉。玆敢沫血齊籲於九閽之外。冀蒙察納焉。罪人禶。名入推載。罪關宗社。此豈一刻容貸於覆載之間哉。百官庭請。儒生疏陳。而殿下歷日靳允。豈以禶之罪犯。容有一分可恕之端而然乎。殿下雖篤於仁友之情。不忍其誅。其於萬世之公法。何哉。公法或可屈。而其於四百年宗社。何哉。伏乞聖明。廓揮乾斷。亟允群請。以洩神人之憤。以副擧國之望。千萬幸甚。答曰。爾等勿慼予懷。
정조 1년
寫字官李挺馝朴熙瑞金岳齡金振熙李寅協鄭宗周安國民金天健洪聖模吳世謙洪錫基朴尙春金昌瑞李廷彬洪聖源朴麟器李彦佑李燁閔重錫李胤彬鄭在禧洪普運李宗賓洪啓運尹廷赫閔謙錫金德來鄭志胤李忠國趙重鉉趙奎鎭洪慶運金樂瑞朴履孝吳載述李彦相洪鼎運崔昌遠李昌培鄭志仁金泰義朴萬協崔宗赫崔門遠李弘國洪泰運李擎國石慶禧白潤昌等疏曰。伏以臣等。雖至微至賤。廁在衣冠之列。粗識君臣之分義。敢將擧國共憤之忱。冒萬死相率。仰籲於天地父母之下焉。罪人禶。名出推戴。罪關宗社。則不可一刻容貸於覆載之間。伏乞聖明。亟允朝廷之請。以副一國共公之義。千萬幸甚。答曰。爾等勿慼予懷。
정조 1년
畫員洪疇福韓重興金厚臣吳相周李復圭許礛張始興韓宗裕韓宗一李最仁金德成張志孝尹命澤許容崔得賢金壽奎金益礪朴壽仁林世煥崔性興朴昌垕朴宗晉金德文李思復全宗潤洪九福洪益華李允協金宗爀李思集吳完喆張完周許謇等疏曰。伏以臣等。雖至微至賤。廁在衣冠之例。粗識君臣之分義。敢將擧國共憤之忱。冒萬死相率。仰籲於天地父母之下焉。罪人禶。名出推戴。罪關宗社。則不可一刻容貸於覆載之間。伏乞聖明。亟允朝廷之請。以副一國共公之義。千萬幸甚。答曰。爾等勿慼予懷。
정조 1년
譯官副司直李湛。副護軍金振夏。副司直朴道貫金弘哲。副護軍金載鉉金致瑞。副司直吳載綏。副護軍徐慶運卞泰觀李彦容卞泰佑金潤郁李惠迪高師彦李億成李命和朴道洵朴泰根林得兩。副司直洪命福。副護軍金復瑞尹得任吳道成李景淑慶弘運。副司直李城。副護軍李寅德崔宗魯劉鳳翼。副司直崔麒齡。權知金履熙卞興塾趙箕鼎李瀷玄啓桓卞復圭洪義福李鎭復吳益儉洪仁福李邦曄趙慶澤李義龍。前銜金致儉。權知丁載遂。前銜金潚。權知崔趙得瑜李道琦吳載淳。前銜金漢卿洪禮福卞光亨。權知洪得彦。前銜劉運徹李永逵趙龜明朴弘逵崔致健朴能秀。權知朴昌德吳命勣丁好信。前銜金履洙。權知張淹趙學東洪愼思崔濬張宅裕玄商尹卞光宇朴達孫李師夏金宏夏吳載恒吳道源李善謙李德素洪智福丁履恭李亨基張允慶崔九成洪愼敎趙聖敏金宗仁金重玉洪宅福趙東浩。前銜朴炯劉學基趙絅李景漢趙明洵卞重鉉金誠葵趙孟喜金耇瑞李光謹洪愼述李光奎金履寬趙益洙。權知趙重鎭金道載劉克承崔震伋吳靖周李光烈方孝彦劉漢光白思耇李東洵金信璧韓光珍朴尙秀安宗善金漢盛金世興崔澐尹春咸金宗禮李寅旭朴胤源鄭守恒金光振崔瑍李成河金命麟趙尙珍金命龜卞相晉。前銜金學象洪愼協金樂全金學成安宅聖韓廷亮金命龍崔重觀金弼漢李宗信方泰喜高景老崔益相皮載祚金致喜申觀河崔益柱金學魯李宗仁金學宗李彦奎崔重載李東旭玄瀓。權知崔弘景韓廷脩丁一星鄭思鈺金德淳卞光秀。前銜李溶洪俊福李學洙。權知趙重明。前銜朴致倫。權知金徽重林瑞茂朴思勗。前銜洪愼逸韓聖彦。權知金麗河。前銜朴昌運。權知卞之欽。前銜金宇夏。權知朴致儉。前銜崔國禎金麗涵李允默金商振閔鼎運劉光復李聖集金在恭丁允升韓宗誼皮載禛吳載經韓宗謙韓重呂安世麟尹德裕。權知崔齊衡金成采李敏植李昌國等疏曰。伏以臣等。雖是象胥賤蹤。一段秉彝之心。所同得。而今於凶逆之變。有不勝骨顫而心掉者。玆敢沫血齊籲於九閽之外。冀蒙察納焉。罪人禶。名入推戴。罪關宗社。此豈一刻容貸於覆載之間哉。百官庭請。儒生陳疏。而殿下歷日靳允。豈以禶之罪犯。容有一分可恕之端而然乎。殿下。雖篤於仁友之情。不忍加誅。其於萬世之公法。何哉。公法或可屈。而其於四百年宗社。何哉。伏乞聖明。廓揮乾斷。亟允群請。以洩神人之憤。以副擧國之望。千萬幸甚。答曰。爾等勿慼予懷。
정조 1년
典醫監正金富三朴性根金壽三崔德隣蔣益亮金應龜南斗旻金晉熙李祉膺韓慶集金觀熙秦泳金宗河金應禎韓宗祐鄭錫常李玄圭黃泰成李寅炯李泰夏李世禧卞忠基李完白吳世觀朴明遂李重臨崔漢述李命箕鄭興默金熙容卞重觀鄭桓復金光斗吳允錫玄必采鄭瑞羽卞璥崔聖泰鄭斗濟金進源朴炫李復圭金聲洽高應壽李斗白辛重呂金仁宅申德沈金聖宅韓慶國崔成魯李憲白金櫟金宗湜卞孝基金述曾皮載元趙重觀金孝源玄光錫崔河瑞李弘楫金允行李景魯崔昌熙韓應奎韓宗宅鄭忠佐朴明遇鄭昌敎金桓崔學一李最明等疏曰。伏以罪人禶。名入推戴。罪關宗社。諸賊之綢繆凶謀。綻露無餘。此豈一刻容貸於覆載之間哉。百官庭請。儒生陳疏。而殿下歷日靳允。豈以禶之罪犯。容有一分可恕之端而然乎。殿下雖篤於仁友之情。不忍加誅。其於萬世公法。何哉。公法雖可屈。而其於四百年宗社。何哉。臣等雖在微賤之品。惟是一段秉彝之心。人所固有。玆敢不避猥越。瀝血齊籲。此正人得以誅之者也。伏乞亟允群請。快正王法。以洩神人之憤焉。答曰。爾等勿慼予懷。
정조 1년
別付料兵房柳。軍官崔氣澤崔道軾尹明德金兌成金鼎三鄭興桓李亨俊羅萬甲金益魯崔齊哲金宗珍姜壽渭崔善成趙恒成金尙瑜姜興弼崔汝泰南明老李允中池達連金尙三尹汝涉李夢虎吳泰周李陽信吳泰楫金光渭張澤淳金聲大韓後昌金亨祚金汝煜李昌三韓興祚金聲執李仁達李應福洪履澤李東雄金龍海崔致恒姜再奎張重熙尹湯佑金光浩張斗仁趙尙輔李亨元金萬秋金德仁鄭德祚鄭世敬金大郁金完德金成裕鄭聖爀金重元鄭亨錫朴東郁金大采康瑞鵬李震兄金三興金弘哲吳大興李恒燁咸熙績金應七鄭履顯白文彩李仁瑞等疏曰。伏以臣等。靺𩋾之士。何敢干豫於國家之事也。今此逆變。亘萬古所無之變。孰不欲食其肉。寢其皮哉。其爲臣子者。不共戴一天之賊也。而逆禶之罪惡。關係宗社。貫通天地。則首領。豈可有容貸於一刻覆載之間乎。庭臣請討。已至屢日。尙不允從。臣等伏不勝憂慨之忱。玆敢相率呼籲於我聖上父母之下。伏乞聖明。亟許庭臣之請。以洩東土臣民之憤。千萬幸甚。答曰。爾等勿慼予懷。
정조 1년
觀象監前銜副司果李德星池道涵。副司正李東樑李景深。副護軍田德雨。副司正金啓澤李東柱宋煥奎。副護軍金啓豐。前正李擎稷李世煒李世泰朴文周朴尙寅李濟綱朴履素梁道彦梁道敏朴春煜朴完素李延鵬宋瑞奎梁道常崔宅華李東成趙榮世李善行皮載裕全宗毅趙聖輔安喆臣李東楫李省三鄭守寬洪愼言金宗溥鄭守完田光益安恩德朴致爀玄啓三宋良佐李景敏金正孝崔光謙李載德李景愚金象禹李廷爀李最演張景煥韓命鵬田光業韓命龜姜熙俊金鼎煥。前僉正姜熙輔。前判官李廷喆朴良素朴仁素金濟讓金道淳趙憲章陳宜良李壤金潚全宗赫崔景烈李景仁。前別提金宗潤。前主簿安思一姜熙彦池日賓。兼敎授李應白。前主簿梁德純韓廷奭韓廷弼金宗彬金成禹朴相敏李儀豐。前直長申漢文。兼敎授池景喆。前直長田夏祥朴致煐李得謙鄭玹。前奉事申潤國千仁默。前參奉吳載厚金慶器洪處中等疏曰。伏以臣等。人地雖微。一段秉彝之心。與人所同。今此凶逆之變。亘萬古所未有者。擧國臣民。孰不欲食肉寢皮也。罪人禶。名入推戴。罪關宗社。決不可一刻留置於覆載之間。而百官庭請。已至屢日。尙靳允從。臣等伏不勝憂鬱之忱。玆敢相率仰籲於九重之下。伏乞聖明。廓揮乾斷。亟從輿情。以洩神人之憤。千萬幸甚。答曰。爾等勿慼予懷。
정조 1년
訓鍊都監都提調軍官洪愼猷梁鼎爀柳弘源金興弼高得駿。禁衛營都提調軍官具善德高漢象李龜慶李準源孫聖欽。御營廳都提調軍官金魯瑞邊翰謨李運祥鄭昌謩徐命台等疏曰。伏以亂逆。何代無之。而豈有如今番凶逆之亘萬古所無者耶。凡有秉彝之心者。孰不欲食其肉而寢其皮哉。內而交通宮掖。外而廣植徒黨。情跡之綢繆。排布之陰慘。實是挽古所未有者。而其所推以爲主者。逆禶。是也。身居親偪之地。名出推戴之目。如是而曷嘗有終保首領者乎。凶圖之狼藉。賊招之爛漫。莫非此賊之爲之本。則此實罪關宗社。禍迫呼吸。此豈可一刻容貸於覆載之間。而三司之啓。百僚之請。終靳兪音。上下相持。神人之憤益切。宗國之憂罔涯。何殿下徒懷私恩之不忍。罔念王法之至嚴乎。國勢凜綴。人心洶懼。安危之機。間不容髮。玆敢相率沫血齊籲。伏乞聖明。廓揮乾斷。快伸王章。宗社幸甚。臣民幸甚。答曰。爾等勿慼予懷。
정조 1년
校書館唱準金應振張文郁申大中朴聖來尹萬曄朴性淳全信行金致曄全弘喆趙穎金時潤金鎭漢金相敎等疏曰。伏以臣等。雖至微至賤。亦識君臣之義分。玆敢冒萬死。相率仰籲於天地父母之下。伏惟罪人禶。名出推載。罪關宗社。則此乃擧國臣民所共讎疾。而決不可晷刻容貸於覆載之間者也。伏乞聖明。亟允朝廷之請。以副一國共公之義。千萬幸甚。答曰。爾等勿慼予懷。
정조 1년
承政院書吏金必良朴星采朴性裕辛復輝徐相彦朴道根徐重煜尹宅濟劉匡鎭申命周白喜文石世琬金載鉉李德鳳劉大淳朴敬門池在洪全百禧白景熺林得仁宋喆欽李仁郁金繼疇等疏曰。伏以臣等。俱以螻蟻之賤。何敢干豫於國家大小事。而臣等旣是近密之下吏。爲國之心。與他百倍。今此亘萬古所無之諸賊。卽擧國臣民之食肉寢皮者也。而禶。名出於推載。則決不可晷刻留置於覆載之間。若在一日。則爲國家一日罔測之憂。若在二日。則爲國家二日罔測之憂。庭臣請討。已至屢日。尙不允從。臣等伏不勝抑鬱焦迫之至。玆敢相率呼籲於天地父母之下。伏乞聖明。亟許庭臣之請。以洩率土臣民之憤焉。答曰。爾等勿慼予懷。
정조 1년
備邊司書吏李載元李裕大崔潤昌金國臣金禹鼎高道淳方處宇金喜敏金興完金大稱李仁洽朴後得崔潤樀李性天金命顯金聖禧等疏曰。伏以臣等。雖至微至賤。敢將擧國共憤之忱。冒萬死相率仰籲於天地父母之下焉。罪人禶。名出推戴。罪關宗社。則決不可晷刻容息於覆載之間。伏乞聖明。亟允庭請三司之請。快正王法。以洩臣民之憤焉。答曰。爾等勿慼予懷。
정조 1년
議政府書吏池聖潤金廷郁皮聖麟尹守海文廷泰崔道元池大寬李景春全益純尹聖大趙載成鄭忠民朴孝元金喜珪林德基。忠勳府書吏洪致禧池聖麟姜聖昌文弘璧金興衍金昌澤金光濂李鎭英朴商海金得良金麟瑞金養禮金鼎曄朴載寬柳應杓洪重演趙完國林寬得朴禧澤許郁。敦寧府書吏閔一得鄭基彬劉再昌咸興文金重煥兪得謙李德周。儀賓府書吏金震澤金振河金尙秋李德煦洪壽哲朴春榮金壽永。宗親府書吏朴弼榮鄭光興李禧喆全時弘鄭得信鄭繼得李禧胤洪禹鼎尹翊世金漢昌朴震郁徐相鳳孫希聖金光洙金大完等疏曰。伏以沐浴請討。臣民之分義。掃除凶逆。國家之常典。臣俱以糞土之賤。生於輦轂之下。長於輦轂之下。得補刀筆之役。薰沐聖化。區區願忠之心。有異凡民矣。今者亂逆。亘萬古所無之變怪。擧國臣民莫不骨顫膽寒。而罪人禶。身爲近宗。名出推戴。則不可一刻容息於覆載之間。伏願聖上。特允群下之請。快正王法。以洩神人之憤焉。答曰。爾等勿慼予懷。
정조 1년
中樞府書吏金兌煥鄭國良金啓良尹萬禧張漢師等疏曰。伏以臣等。至微至賤。惟事刀筆。何敢與聞於國家大事。而今者逆禶。實是亘萬古所未有之變。而旣以推載。名出於凶逆之口。決不可一刻容貸於覆載之間。伏乞主上殿下。廓揮乾斷。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
司憲府書吏崔廣潤池繼尹劉德良徐世英崔日炯鄭興瑞金世明李時濟閔世光朴景元李守巖秋得成金壽長文雲祥林繼根崔春得張益漢朴文煥朴尙信金海宗尹夏瑞李泰昌金天興梁爾勉徐得成鄭世興尹興大朴震郁鄭觀亨鄭德春朴忠仁金廷瑞韓百祿李德祥黃泰成趙完國黃敬玉秋遇成李漢興路德修等疏曰。伏以臣等。俱以螻蟻之賤。何敢干預於國家大小事。而臣等旣是耳目官之下吏。爲國家之心。與他百倍。今此亘萬古所無之諸賊。卽擧國臣民之食肉寢皮者也。而禶名。出於推戴。則決不可晷刻留置於覆載之間。若在一日則。國家有罔測之憂。若在二日。則國家有罔測之憂。庭臣請討。己至屢日。尙不允從。臣等伏不勝抑鬱焦迫之至。玆敢相率。冒萬死呼籲於天地父母之下。伏乞聖明。亟許庭臣之請。以洩率土臣民之憤焉。答曰。爾等勿慼予懷。
정조 1년
司諫院書吏安壽億具夏瑞李東白具殷瑞文翊周朴茂成申聖昌李東培徐仁大廉孝遴鄭國斌李枝成金貴得李聖禧李喜春洪命得李聖福金興世文應祥等疏曰。伏以臣等。俱以愚蠢下吏。何敢干預國家事。而亦有秉彝之天。向日之忱。玆敢冒死齊籲於天地父母之前。今此禶。旣爲逆招所推戴。兩日庭請。尙未允許。朝野焦迫。當復如何哉。伏願殿下。亟允庭籲。以洩臣民之憤焉。以安宗社焉。答曰。爾等勿慼予懷。
정조 1년
弘文館書吏金尙鉉郭重完李德基金重赫李德敏庾道弘崔泰峻楊時春金光遠朴喜謙朴重顯金光厚全世興李龍哲金德寬陳弼大韓斗相朴遇豊鄭德昌金元瑞崔昌瑞金光洽申宗殷表正裏等疏曰。伏以臣等。於今此請討禶事。尙未蒙允。臣等不勝抑鬱。繼之以憂歎也。嘻噫。禶之名字。旣出於凶逆之口。至有推戴之說。則自古人臣。有此罪名。而豈可容息於覆載之間者哉。臣等以螻蟻賤品。豈敢瀆擾於崇嚴之下。而當此國人齊憤之時。義不敢泯默。玆敢不避猥越。相率呼籲。伏乞聖明。亟從庭臣之請。以洩神人之憤。不勝幸甚。答曰。爾等勿慼予懷。
정조 1년
藝文館書吏申泰夏金聲沃李文㷜金麗潭任世雄等疏曰。伏以臣等。俱以螻蟻之賤。何敢干預於國家大小事乎。今此亘萬古所無之諸逆。卽擧國臣民之食肉寢皮者也。禶名。出於推戴。則決不可一刻留置於覆載之間。庭臣請討。己至屢日。尙不允從。臣等伏不勝抑鬱焦迫之至。玆敢相率呼籲於天地父母之下。伏乞聖明。亟許庭臣之請。以洩率土臣民之憤焉。答曰。爾等勿慼予懷。
정조 1년
宣惠廳書吏延匡翊韓重賢李仁發申尙一崔廷履韓廷休吳喜愼張志翊尹仁得朴景涵李厚根徐道鉉安復謙陳允福金琬張雲成李寅耇金琯金性純金駿聲韓德麟車德潤羅福潤金完吉林鳳維池成彩李仁壽趙光澤等疏曰。伏以亂逆之徒。何代無之。而今玆凶逆。亘萬古所無。罪人禶。名出推戴。罪關宗社。決不可一刻假息於覆載之間。伏乞聖明。廓揮乾斷。夬正王法。以洩神人之憤焉。答曰。爾等勿慼予懷。
정조 1년
吏曹書吏朴東碩李之綱李命老安俊顯吳天膺李思龍鄭大重吳鎭民安文得吳宗瑞金鼎麟安仁得李仁紀吳重昌李仁徽張德奎朴鴻逵吳廷瑞田再復金昌碩朴聖浹安思得安處得李之經李翼彬尹昌文金鼎禹金弘喆李仁績李景老張道興安明得等疏曰。伏以亂逆。何代無之。而豈有若今番諸賊之窮凶極惡者哉。至若禶推戴之說。旣已狼藉於逆吉之招。豈可一刻容貸於覆載之間哉。朝廷請討。兪音未下。殿下。雖欲私恩而曲貸。其可得乎。且公法私恩。固有時輕重。而今如禶之罪。實關宗社。爲今日臣子者。豈忍與此賊共戴一天哉。臣等。以刀筆微蹤。仰瀆天聽。極涉猥越。而義重沐浴。冒萬死相率齊籲於崇嚴之下。伏願殿下。快揮乾斷。亟降兪音。以伸王章。以洩與輿憤。千萬幸甚。答曰。爾等勿慼予懷。
정조 1년
戶曹書吏張天根劉景澤趙完珏李福禧柳世湋全萬休金德和田萬積李義大李翊文康德新彭天柱金重鉉龍聖祐金天鐸劉弼淵河有淸石守倫崔景鴻李寅趙慶祚李光燁朴昌潤尹俊桓洪益鍾盧復曄金麒瑞申道敏金振聲龍景祐康德基趙恒祚崔重植高熙門林德喬金宗翰韓碩麟方漢民李道文白德龜黃載元申達希崔道植李寅郁洪德鍾朴景寅鄭德亨全德龍朴有采嚴道漢金重信延景星金世燦宋德明朴東秀金暻文金應采全聖澤安允文金景熙等疏曰。伏以今番亂逆。亘萬古所無之變。而禶推戴之說。旣出於凶逆之口。則此是擧國臣民不共戴天之讎。決不可晷刻容息於覆載之間。伏乞聖明。亟允群下之請。以泄神人之憤焉。答曰。爾等勿慼予懷。
정조 1년
禮曹書吏朴根森李震煜田復稔金承兌趙光國黃地澤金光潝李顯門河漢明宋奎輝廉珉金麗澤嚴性復張道純韓得民朴肇行李鵬大李宜春李仁復金始鍊廉鳳瑞全益大趙慶麟金漢斌李春興徐重炅金慶澤趙光福李道淳金鳴遠等疏曰。伏以亂臣賊子。何代無之。而今番凶逆。寔是窮天地亘萬古所未有也。孰不欲食其肉臠其皮。而尤有所切齒憤痛者。逆禶。是也。渠旣以元惡。名出推戴之目。則快正典刑。決不容晷刻少緩。而特以我主上殿下不忍之私恩。終靳三司之啓。百僚之請。上自朝廷。下至匹庶。焦遑罔措之狀。擧國同然。臣等雖是刀筆之賤蹤。卽以輦穀之子民。實不勝憂憤之忱。敢將國人皆曰。可殺之義。不避瀆擾之誅。聚首涕泣。疾聲呼籲。伏乞天地聖明。廓揮乾斷。亟允庭請。以洩神人之憤。以副含生之望。千萬幸甚。答曰。爾等勿慼予懷。
정조 1년
兵曹書吏金鼎弼白胤彬賓相李金尙一金慶一徐仁吉池厚大朴景履白敬門朴先得安道規金復良金選秋金廷煜全振玉池應龜彭天期李宜白趙載文韓彭孫安義謙金命長劉大亨白光璧張性運金興昌鄭泰亨鄭復興金觀三朴厚根趙尙煥金麒瑞崔仁崗金昌運吳天敍鄭東鉉方載弘張志謙洪道仁金德昌金德亨金復昌李時芳鄭昌福金驥壽安暻文趙時城朴守禎韓師默白尙文吳德箕白祥集李裕亨韓繼相林德謙韓慶良裵漢繼韓性良金得秋石守誼白尙采鄭德咸李光顯李漢郁申辰杓池弘瑞黃錫耇任昌文金致瑞李景淵李仁大兪得基韓鳳世申東杓申景得張景洙金重喆金履元金興兌金處坤劉得寬孫昌福朴大權李枝成姜致祥李枝蕃高文昌金世紳高道興梁文輝朴景煒柳處新韓景默崔賢興田興雨劉聖益朴重源金鍾錫尹任賢姜益濟崔大天李斗成張運昌金得亨張世協梁世源尹商大等疏曰。伏以臣等。俱以螻蟻之賤。何敢干預於國家事。而臣等旣是宿衛衙門下吏。爲國之心。與他自別。今此通天地。亘萬古所無之諸賊。卽擧國臣民之所欲食肉寢皮者也。而禶名。出於推戴。則決不可晷刻寢息於覆載之間。若存一日。則有國家一日之憂。若存二日。則有國家二日之憂。庭臣請討。己至屢日。尙不允從。臣等伏不勝抑鬱焦迫之至。玆敢相率。冒萬死呼籲於天地父母之下。伏乞聖明。亟許庭臣之請。以洩率土臣民之憤焉。答曰。爾等勿慼予懷。
정조 1년
刑曹書吏朴興謙吳世雄張震良金重鎰高鳳儀徐就行李弘潤洪錫範金麗郁金時洽孫遇齊張文煥文廷燁金千彬田有秋白尙玉尹鎭弘金德老趙重鉉李震燁金益瑞任希祚崔景裕張命鉉尹世康金得河金景祿鄭仁橲李萬珍金廷柱李弘得鄭允漢申益文黃星河李仁蕃韓重明金應鍊韓實郁李昌悅林枝茂尹道莘金兌瑞金世煥尹學洙羅泰亨李景潤金聲九盧時淡金繼朴等疏曰。伏以今番諸逆。卽亘古所無之窮凶大憝。而況禶推戴之言。旣發於凶逆之招。則尤不可一刻容貸於覆載之間。殿下雖欲以包容之德。曲施私恩。其於公法之乖常。何。論其所坐。罪關宗社。爲今日臣子者。豈忍與之共戴一天之下哉。臣等俱以刀筆賤蹤。仰瀆崇聽。極涉猥越。而義重沐浴。玆不得不冒萬死相率。呼籲於震嚴之下。伏願夬揮乾斷。亟降兪音。俾伸王章。以洩神人之憤。千萬幸甚。答曰。爾等勿慼予懷。
정조 1년
工曹書吏姜順得黃龜齡金龍甲洪禹績李枝興金鍊百金昌鎰羅應文鄭時良延景禧金斗樞朴尙舜金時郁鄭時弼金宅呂金景祿李景澤崔錫禧鄭昌興金昌文等疏曰。伏以臣等。俱以刀筆之吏。何敢干預於國家大事。而今此諸逆。亘萬古所未有之變。況禶推戴之說。旣出於逆吉之招。則不可晷刻容息於覆載之間。故相率齊籲於崇嚴之下。廓揮乾斷。亟允朝野之請。以洩神人之憤。以安宗社。千萬幸甚。答曰。爾等勿慼予懷。
정조 1년
律學兼敎授田日復。敎授尹德咸。別提金就夏卞世珀。訓導李國材。前敎授權廷基金光頊李寅成韓德良安昌郁前別提李寅聃韓壽樀。前訓導孔洙元韓得良。前明律鄭虎臣金在洙卞世鎰金履漢李震煜朴在新田景雨郭再孝韓宗祜申弘喆。前審律韓光訥柳萬鍾。前檢律金道寬卞世鋼田盛春孔震杓尹澤咸金在淵李允迪等疏曰。伏以罪人禶。名入推戴。罪關宗社。此豈一刻容貸於覆載之間者哉。百官庭請。群儒疏陳。而殿下歷日靳允。豈以禶之罪犯。容有一分可恕之端而然乎。殿下雖篤於仁友之情。不忍加誅。其於萬世公法。何哉。公法雖可屈。而其於四百年宗社。何哉。臣等雖在微賤之品。惟是一段秉彝之天。人所同得。此正人人得以誅之者也。不避猥越。玆敢瀝血齊籲於九閽之外。伏乞亟允群請。快正王法。以洩神人之憤焉。宗社幸甚。臣民幸甚。答曰。爾等勿慼予懷。
정조 1년
義禁府書吏方載億鄭友僑金振秋李再芳尹商弼朴壽喜安國民徐敬敏金重淳裵仁錫朴道尙任聖郁睦啓行朴師謙等疏曰。伏以臣等。今於請討逆禶之事。一日二日。尙未蒙允許。臣等不勝抑鬱憂歎之至。噫嘻。今番凶逆。亘萬古所無之逆。而其凶謀陰計。專屬於逆禶。畢竟推戴二字。屢發於諸賊之招。則此賊豈可晷刻容息於覆載之間哉。臣等以螻蟻之賤。敢參訊囚之末。自不覺骨顫心寒。擧有誓不共一天之意。不避瀆擾。敢以國人咸憤之忱。相率呼籲。伏乞聖明。亟從庭臣之請。以洩神人之憤。千萬幸甚。答曰。爾等勿慼予懷。
정조 1년
訓鍊都監書吏崔弘喆趙時琢申景賢鄭世僑李弘培金大觀陳潤澤金景星林必昌廉受業吳泰禧洪宇杓鄭守儉咸德倫文弘說金振哲金潤基姜壽星白弘植金喆運蔡繼性黃浩性金英秀。禁衛營書吏安光宅文守寬金壽光羅德奎李壽延金德良金麒成李後庚張雲翕金興大金德俊柳明杓金禧成。御營廳書吏李命聃申得文金文昌金義信辛季賢朴天根韓廷琦吳泰鉉趙相瑾金國瑞鄭光天金致侃。守禦廳書吏金必瑞卞龜瑞白成采馬啓遠金桂齡張世經朴壽赫徐鎭蕃金世煥。摠戎廳書吏崔啓崙安昌文金景義禹錫圭金壽甲安潤宅朴弘德李繼元李景煒等疏曰。伏以臣等。雖至微至賤。秉彝之心。人皆有之。環東土數千里之地。雖愚夫愚婦。咸知君父之讎。不共一天之戴。而相與憤鬱。肝膽掉戰。則臣等俱以軍門吏胥。人人誅之之義。豈在於愚夫愚婦之下哉。今玆諸賊之盤結滋蔓。實是亘萬古通天地所無之變。而禶之推戴。出於凶逆之招。則決不可晷刻假息於覆載之間。而庭臣請討。尙靳允許。神人之憤。當復如何哉。夫以成王周公之聖焉。而管蔡誅焉。則誠以宗社爲重。私恩爲輕故也。況法者。天下之公也。亦非殿下之所可低仰者。明矣。臣等伏不勝抑鬱之情。冒萬死呼籲於天地父母之前。伏乞聖明。亟允庭臣之請。以洩神人之憤焉。答曰。爾等勿慼予懷。
정조 1년
宗簿寺書吏劉好祥劉成郁全道遇金仁恢崔弼章林世興申宗漢郭榮鎭崔兌𡷗羅喜甲等疏曰。伏以臣等。至微至賤。惟事刀筆。何敢與聞於國家大事。而今番凶逆。實是亘萬古所未有者。至若禶之推戴之說。旣出於逆吉之招。則豈可一刻容貸於覆載之間也。朝廷請討。兪音未下。臣等玆敢冒萬死。相率仰瀆於崇嚴之下。伏願殿下。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
漢城府書吏金興彬韓德良張允禧金彦郁金尙湜蔡喜得延景得呂錫周金希聖李彦植李德輝咸有澤李碩敏成龍采李敏秀韓命翊安興民裵應祚李尙燁林時茂金行一延就近文道中安仁宅任天民白億齡李震煥廉龜瑞黃仁碩金宗光張相五金景玉金世寧金尙龍金景褘薛守範吳道純金禹澤高福★張文采姜德涵金聖甲金守信黃益中李景淳劉興澤吳重謙李璟玉金道鎭鄭在寬全德隣裵漢昌李弘祿申光翰池受漢等疏曰。伏以臣等。俱以螻蟻之賤。雖無知識。而身爲胥吏。爲國家之心。不後於人矣。今此亘萬古所無之諸賊。卽擧國臣民之所欲食肉寢皮者也。而禶名。出於推戴。則決不可晷刻留置於覆載之間。庭臣請討。己至屢日。而尙靳兪音。臣等伏不勝抑鬱焦迫之情。玆敢相率冒萬死。號籲於天地父母之前。伏乞聖明。亟從庭臣之請。以洩臣民之憤焉。答曰。爾等勿慼予懷。
정조 1년
都摠府書吏安敏載金德弼金胤文鄭龜年金載洽郭載淳廉守倫張鳳大鄭德文李益彬金德耇劉應澤等疏曰。伏以臣等。雖愚昧下賤。亦知其天無二日。國無二君之義矣。今禶之罪。旣關宗社。則臣等豈可與禶共戴一天也哉。法者。祖宗之法也。殿下雖欲私恩而曲貸。豈可以殿下之私恩。廢祖宗之法耶。伏願殿下。快揮乾斷。亟從臣民之所請。以伸王法。以安宗社焉。答曰。爾等勿慼予懷。
정조 1년
成均館書吏金洛采洪龍眞李德杓李杜齊洪聖東梁壽喬洪萬龜金兼輝梁孟源洪聖郁金鼎老李鳳壽梁文興李鳳炯鄭光泰李亨老金興宗洪得鳳李世茂洪聖默金龍喆李觀國金宗翕洪德仁安興弼金聖洽等疏曰。伏以亂臣賊子。何代無之。而至如今日諸賊之窮凶極惡。實是亘萬古。通宇宙。所未聞所未見之大逆不道也。擧國臣民。雖臠其肉。粉其骨。亦莫能快洩神人之憤。而尤極痛恨者。惟彼禶推戴二字。旣出於逆吉之招。則有不可一刻容貸於覆載之下。而惟我聖上好生之德。雖出於有所不忍之私恩。而朝廷之請討。旣是宗社之大計。則屢瀆宸嚴。尙靳兪音。臣民燋迫。曷有其極。禶之罪目。有關宗社。則爲今日臣民者。豈忍與共載一天哉。臣等雖刀筆賤隷。亦在聖化中一物。而義重沐浴。敢忘瀆擾之罪。冒萬死相率齊籲於天地日月之下。伏願聖明。廓揮乾斷。亟允朝廷之請。以洩神人之憤。則宗社幸甚。臣民幸甚。答曰。爾等勿慼予懷。
정조 1년
四學書吏朴壽白金聖杓朴受采李聖有李命老李遇春曺漢鵬高夢弼等疏曰。伏以臣等。至愚至賤。雖不敢干預於國家事。今禶旣爲逆招中所推戴。而兩日庭請。尙未允許。臣民之焦迫。當如何哉。伏願殿下。亟允庭籲。以雪神人之憤。以安宗社焉。答曰。爾等勿慼予懷。
정조 1년
司饔院書吏鄭光咸劉大亨金碩鉉盧泰曄金處裕崔道亨金膺漢洪夏疇金鼎仁金光郁羅昌翼文鎭升林致雨等疏曰。伏以臣等。至微至賤。惟事刀筆。何敢與聞於國家事。而今玆諸賊之盤結滋蔓。實是亘萬古所無之變。而禶之推戴。出於凶逆之招。則決不可晷刻假息於覆載之間。伏乞天地父母。廓揮乾斷。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
司僕寺書吏李世禎白瑞瑜金思秦李挺漢金壽奎李行得朴昌華嚴啓良金重良盧鼎曄金泰鼎崔潤祜高胤昌金命浹方處和琴德興朴載儉金應一李景顯尹駿瑞金得仁洪宅琦金聲協韓德秀金壽泰崔擎日等疏曰。伏以臣等。俱以吏隷之賤。雖無知識。爲國之心。不後於人矣。今此亘萬古所無之諸賊。卽擧國臣民之所共食其肉。寢其皮者也。至若禶推戴之說。出於逆招。則決不可一刻容貸於覆載之間。庭臣請討。己至屢日。而尙靳兪音。臣等伏不勝抑鬱焦迫之情。玆敢不避猥越。冒萬死相率齊籲於崇嚴之下。伏乞天地父母。亟從庭臣之請。以洩輿憤焉。答曰。爾等勿慼予懷。
정조 1년
尙衣院書吏申尙赫金弘器金壽康金養鄭朴聖耆金潤基金成協孫瑾朴萬根崔龍見李恒彬趙點梁潤海高天儀鄭啓文黃啓澤趙世鎰裵度信許墩李仁弼等疏曰。伏以臣等。以螻蟻之賤。何敢與聞於國家事。而今者亘萬古所無之諸賊。卽擧國臣民之食肉寢皮者也。禶名出於推戴。則決不可一刻置之於覆載之間。伏乞主上殿下。廓揮乾斷。亟允朝廷之請。以洩率土臣民之憤焉。答曰。爾等勿慼予懷。
정조 1년
校書館書吏丁致厚金哲洙金得臣辛好問文慶福徐舜卿金尙潝崔仁宅朴再榮朴世周等疏曰。伏以臣等。俱以螻蟻之賤。何敢干預於國家事。而臣等旣是芸閣衙門下吏。爲國之心。與他自別。今此通天地亘萬古所無之諸賊。旣擧國臣民之所欲食肉寢皮者也。而禶名出於推戴。則決不可晷刻寢息於覆載之間。若存一日。則有國家一日之憂。若存二日。則有國家二日之憂。庭臣請討。己至於累日。尙不允從。臣等。伏不勝抑鬱焦迫之至。玆敢相率。冒萬死呼籲於天地父母之下。伏乞聖明。亟許庭臣之請。以洩率土臣民之憤焉。答曰。爾等勿慼予懷。
정조 1년
掌樂院書吏李壽福金聖珪權萬爀李泰春金麗海張瑞翰金潤海林枝茂金命海金振輝金攀龍金雲興李厚性田大業鄭再臣金尙宅明仁大嚴厚鼎李振福等疏曰。伏以臣等。至微至賤。惟事刀筆。何敢與聞於國家大事。而今者凶逆。實是亘萬古所未有之變。而逆禶推戴。名出於凶逆之口。決不可一刻容貸於覆載之間。伏乞主上殿下。廓揮乾斷。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
內醫院書吏千世郁林復基黃錫老申正希韓重郁安處仁趙景行金聖昌范慶文朴鳳成盧有昌金景文成麒文李東樞金好謙崔重華李載運黃應淸趙壽岡太命福兪得祐全大禧尹龍得等疏曰。伏以臣等。至微至賤。俱係藥院下吏。爲國之誠。與他自別。今此凶逆。卽振古所無。擧國臣民之所食肉寢皮者。而禶名入於推戴。則決不可暫時容息於覆載之間。庭臣之請。一日二日。尙不蒙允許。臣等伏不勝抑鬱焦迫之至。玆敢相率。冒萬死呼籲於天地父母之前。伏乞聖明。亟許庭臣之請。以泄一國臣民之憤焉。不勝大幸。答曰。爾等勿慼予懷。
정조 1년
承文院書員高熙道吳濬金祥麟崔翰成文得純石世璟車逵亨等疏曰。伏以臣等。至微至賤。惟事刀筆。何敢與聞於國家大事。而今番凶逆。實是亘萬古所未有者也。孰不欲食其肉。臠其皮。而尤有所切齒憤痛者。逆禶。是也。旣以元惡。名出推戴之目。則決不可一刻容貸於覆載之間。庭臣之請討。己至屢日。而尙靳兪音。臣民之焦迫罔措。擧國同然。臣等雖是賤隷。亦不勝憤痛之忱。不避猥越。玆敢冒萬死相率呼籲於崇嚴之下。伏乞聖明。廓揮乾斷。亟允庭請。以洩神人之憤。以副一國共公之望焉。千萬幸甚。答曰。爾等勿慼予懷。
정조 1년
尙瑞院書員金聖淵李興得等疏曰。伏以今於逆禶之出也。決不可共載一天。雖輿儓之賤。皆得以冒陳誅討之章。則臣等。以尙瑞院隷屬。其所以沐浴之義。何可後人乎。玆敢沫血仰籲於帳殿法座之下。伏乞聖上。亟降明命。斷之大義。以洩神人之憤。答曰。爾等勿慼予懷。
정조 1년
繕工監書員李時雨尹再華金麟瑞李載禧石世瑨金振兌尹宗洽崔光宇洪圭成石斗機李再華李仁芳等疏曰。伏以臣等。至微至賤。惟事刀筆。何敢與聞於國家大事。而今者凶逆。實是亘萬古所無。而逆禶尤不可一刻容貸於覆載之間。伏乞主上殿下。廓揮乾斷。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
軍器寺書員金得秋金兌元張漢佑李景一韓宗燁金弼大梁弼漢金德秋李震完朴道涵尹衡殷鄭晉周等疏曰。伏以臣等。俱以螻蟻之賤。雖無知識。爲國之心。不後於人。而今此亘萬古所無之亂逆。實臣民不共戴天之讎也。禶名出於推戴。則決不可晷刻容息於覆載之間故。庭臣請討。今至屢日。而尙靳允許。臣等伏不勝憤惋之情。玆敢冒萬死相率呼籲於天地父母之下。伏乞聖明。亟從庭臣之請。以洩神人之憤焉。答曰。爾等勿慼予懷。
정조 1년
平市署書員金思重高致道金弘台朴禧文徐重熤朴昌震等疏曰。伏以臣等。以螻蟻之賤。何敢與聞於國家之事。而今者亘萬古所無之諸賊。卽擧國生民之食肉寢皮者也。禶旣出於推戴之名。則決不可一刻置之於覆載之間。伏乞主上殿下。廓揮乾斷。亟允朝廷之請。以洩率土臣民之憤焉。答曰。爾等勿慼予懷。
정조 1년
長興庫書員安復文金道增鄭毅弘李夏郁金遠得文亨福李東爀吳道成等疏曰。伏以臣等。至微至賤。其於國家事。何敢與聞。而今者禶之凶逆。實是亘萬古所未有之變。而旣以推戴。名出於凶逆之口。決不可一刻容息於覆載之間。伏乞主上殿下。廓揮乾斷。亟允朝廷之請。以洩神人之憤。以副一國公共之義。千萬幸甚。答曰。爾等勿慼予懷。
정조 1년
造紙署書員李晩翠李漢昌等疏曰。伏以臣等。俱以吏隷之賤。雖無知識。而爲國之心。不後於人矣。今此亘萬古所無之諸賊。卽擧國之所共食其肉寢其皮者。至於逆禶推戴之說。出於逆招。則決不可晷刻容貸於覆載之間。庭臣請討。已至屢日。尙靳兪音。臣等伏不勝焦迫憤痛之忱。玆敢不避猥越。疾聲呼籲於聖明之下。伏乞天地父母。亟從庭臣之請。以洩神人之憤。以副一國共公之望焉。千萬幸甚。答曰。爾等勿慼予懷。
정조 1년
義盈庫書員池壽漢文弘稷沈億年金福大等疏曰。伏以今番諸逆之窮凶極惡。振萬古所無者也。擧國含生。孰不欲食肉寢皮。而禶推戴之說。旣出於凶逆之招。則此是率土臣民之不可共戴一天之讎也。豈可使晷刻容息於覆載之間哉。伏乞聖明。亟允群下之請。夬正王法。以洩輿憤焉。答曰。爾等勿慼予懷。
정조 1년
濟用監書員文廷麗全起贊康德隣金信聖李遇春高喜寬高億秀黃時中金聲采姜文相廉禹範金興一李聖麟李尙濂金履錫韓景禧權春英洪明德石有文金守正金天鍾等疏曰。伏以臣等。俱以蟻陋之賤。何敢猥論於國家之事乎。爲今日我東方率土之氓。莫非我殿下之赤子。而目今國勢岌嶪。而若在呼吸。則豈默而不言乎。今番亂逆。亘萬古所未聞所未見之凶逆。而孰不欲食肉而寢皮乎。又況罪人禶推戴之說。旣出於惡逆之口。則此豈徒爲殿下之逆。實是宗社之賊。亦爲臣等之讎也。而殿下終靳庭臣之請。至于今日。臣等不勝焦遑。玆敢不避猥越。相率呼籲於天陛之下。伏乞聖明。不顧私恩。必用王法。亟從群下之請。以洩神人之憤焉。答曰。爾等勿慼予懷。
정조 1년
觀象監書員兪啓仁姜遇文趙德祚禹錫圭洪聖澤玄光復朴尙蕃安廷潤李喜大金喜蕃朴受文鄭益贊宋德躋兪福連全益大崔昌翼吳命潤韓仁壽李觀喆金景煥李養洽高景星李仁大等疏曰。伏以臣等。俱以至微至賤。豈敢干預於國家大小事。而臣等。旣是食祿下吏。爲國之心。與凡民自別。今此凶逆。實是亘萬古所未有。而擧國臣民。咸欲食肉寢皮者也。禶名。出於推戴。則決不可一刻留置於覆載之間。若在一日。則有國家一日罔測之憂。若在二日。則有國家二日罔測之憂。庭臣請討。己至屢日。尙不允從。臣等伏不勝抑鬱焦迫之至。玆敢相率。冒萬死呼籲於天地父母之下。伏願主上殿下。廓揮乾斷。亟允朝廷之請。以洩神人之憤。以副一國共公之義焉。答曰。爾等勿慼予懷。
정조 1년
通禮院書員金益和尹德秀陳興基金德亨趙起文等疏曰。伏以亂逆。何代無之。而豈有若今番諸賊之窮凶極惡者哉。至若禶之推戴之說。旣出於逆招。則豈可一刻容貸於覆載之間哉。朝廷請討。而兪音未下。殿下雖欲私恩而曲貸。豈可得乎。且公法私恩。有時輕重。而今如禶之所坐。罪關宗社。爲今日臣子者。豈忍與此賊。共戴一天也哉。臣等義重沐浴。冒萬死相率。齊籲於崇嚴之下。伏願殿下。亟降兪音。以伸王章。以洩輿憤。千萬幸甚。答曰。爾等勿慼予懷。
정조 1년
紫門監書員朴有範金日新等疏曰。伏以臣。今番逆變。萬古所無。至於禶之推戴之說。旣出於逆招。則何可一刻容貸於覆載之間乎。亟允群下之請。以洩神人之憤。千萬幸甚。答曰。爾等勿慼予懷。
정조 1년
司宰監書員廉麟瑞孫壽泰卞廷瑞朴得文全宅琦田春洽高斗星庚世昌金載樞宋星暉劉相祐等疏曰。伏以賊禶。卽窮天地亘萬古之大逆也。臣等雖愚昧賤隷。亦知天無二日之義。則豈可與此賊共戴一天也哉。何幸天佑宗祊。罪人斯得。而一日二日。王章未伸。神人齊憤。極矣。惟我殿下。何可以私恩。屈三尺之法哉。伏願亟揮乾斷。快正國法。以洩一國臣民之憤。千萬幸甚。答曰。爾等勿慼予懷。